356 NOVUM ORGANUM. 



ta, radix (quae instar capitis est) regulariter infimo 

 loco collocatur ; semina autem supremo. 



Denique illud omnino praecipiendum est, et 

 saepius monendum ; ut diligentia hominum in inqui- 

 sitione et congerie Naturalis Historias deinceps 

 mutetur plane, et vertatur in contrarium ejus quod 

 nunc in usu est. Magna enim hucusque, atque adeo 

 curiosa fuit hominum industria, in notanda rerum 

 varietate, atque explicandis accuratis animalium, 

 herbarum, et fossilium differentiis ; quarum plerae- 

 que magis sunt lusus naturae, quam seriae alicujus 

 utilitatis versus scientias. Faciunt certe hujusmodi 

 res ad delectationem, atque etiam quandoque ad 

 praxin ; verum ad introspiciendam naturam parum, 

 aut nihil. Itaque convertenda plane est opera, ad 

 inquirendas et notandas rerum similitudines et ana- 

 loga, tarn in integralibus, quam partibus. Illae enim 

 sunt, quae naturam uniunt, et constituere scientias 

 incipiunt. 



Verum in his omnino est adhibenda cautio gravis, 

 et severa ; ut accipiantur pro Instantiis Conformi- 

 bus et Proportionatis, illae quae denotant Similitudi 

 nes (ut ab initio diximus) Physieas ; id est, reales et 

 substantiales, et immersas in natura, non fortuitas 

 et ad speciem ; multo minus superstitiosas aut curi- 

 osas, quales naturalis magiae scriptores (homines 

 levissimi, et in rebus tarn seriis, quales nunc agimus, 

 vix nominandi) ubique ostentant ; magna cum vani- 

 tate et desipientia, inanes similitudines et sym- 

 pathias rerum describentes, atque etiam quandoque 

 affingentes. 



